text: Det var bare rygter
  30 april 2013 kl. 12.31
  Rygterne om, at Danske Division og Første Brigade på Haderslev Kaserne flyttes til henholdsvis Karup og Holstebro, manes i jorden af Hærens Operative Kommando.
  Rygterne stammer fra forsvarschefens oprindelige udkast, men da politikerne blev enige om at bevare Haderslev Kaserne, er planerne ikke længere aktuelle.
  Der arbejdes derimod på at bevare nogenlunde samme antal soldater på kasernen, men først om en måneds tid bliver det afgjort, hvilke enheder der skal være på de forskellige kaserner, skriver JydskeVestkysten.
  